1η ΕΠΙΜΟΡΦΩΤΙΚΗ ΣΥΝΑΝΤΗΣΗ

ΕΚΠΑΙΔΕΥΤΙΚΩΝ ΕΛΛΗΝΙΚΗΣ ΓΛΩΣΣΑΣ

1η ΑΝΑΚΟΙΝΩΣΗ

Το Yπουργείο Εξωτερικών/ Γενική Γραμματεία Απόδημου Ελληνισμού, το Υπουργείο Παιδείας Έρευνας και Θρησκευμάτων / Γραφείο Συντονίστριας Εκπαίδευσης Μαριούπολης σε συνεργασία με το Ίδρυμα Ελληνικού Πολιτισμού-Παράρτημα Οδησσού, την Ομοσπονδία Ελληνικών Συλλόγων Ουκρανίας διοργανώνει την

1η ΕΠΙΜΟΡΦΩΤΙΚΗ ΣΥΝΑΝΤΗΣΗ

ΕΚΠΑΙΔΕΥΤΙΚΩΝ ΕΛΛΗΝΙΚΗΣ ΓΛΩΣΣΑΣ ΣΤΙΣ ΧΩΡΕΣ ΕΥΘΥΝΗΣ ΤΟΥ

με τίτλο:

ΕΛΛΗΝΟΓΛΩΣΣΗ ΠΑΙΔΕΙΑ

τάσεις-διαστάσεις-προτάσεις

από τις 27-30 Απριλίου 2017

στην έδρα της Φιλικής Εταιρείας, στο Ίδρυμα Ελληνικού Πολιτισμού-παράρτημα Οδησσού

και καλεί όλους τους ενδιαφερόμενους ομογενείς εκπαιδευτικούς που διδάσκουν την ελληνική γλώσσα και τον πολιτισμό στις χώρες ευθύνης του Συντονιστικού Γραφείου Μαριούπολης (Κ.Α. Ευρώπης & πρώην Κ.Α.Κ.) να υποβάλλουν δήλωση ενδιαφέροντος για τη συμμετοχή τους.

Στόχοι της συνάντησης είναι: η ενημέρωση των εκπαιδευτικών για τις σύγχρονες τάσεις στο χώρο της διδασκαλίας της ελληνικής γλώσσας ως δεύτερη/ξένη γλώσσα, για τις διαστάσεις της ελληνικής παιδείας στις χώρες ευθύνης του Συντονιστικού Γραφείου και η παρουσίαση καινοτόμων και καλών πρακτικών στο πεδίο της εκμάθησης της ελληνικής γλώσσας.

Η συνάντηση είναι αφιερωμένη στο μεγάλο Έλληνα ευεργέτη του Πανεπιστημίου Αθηνών Αντώνιο Φ. Παπαδάκη ο οποίος έδρασε στην Οδησσό της Ουκρανίας. Εντάσσεται στις εκδηλώσεις εν όψει των 180 χρόνων από την Ίδρυση του Πανεπιστημίου Αθηνών και των 200 χρόνων από την Ελληνική Επανάσταση. Λαμβάνει χώρα στη έδρα της Φιλικής Εταιρείας στο Ελληνικό Ίδρυμα Πολιτισμού-Παράρτημα Οδησσού.

Στη συνάντηση συμμετέχουν ακαδημαϊκοί από την Ελλάδα και ειδικοί επιστήμονες.

Υλοποιείται με τη χρηματοδότηση του Υπουργείου Εξωτερικών/Γενικής Γραμματείας Απόδημου Ελληνισμού και του Υπουργείου Παιδείας, Έρευνας και Θρησκευμάτων της Ελληνικής Δημοκρατίας και του Κοινωφελούς Ιδρύματος «Παντελής Β. Μπούμπουρας» που εδρεύει στην Οδησσό της Ουκρανίας.

Προϋποθέσεις συμμετοχής:

Για τους ομογενείς εκπαιδευτικούς προϋπόθεση αποτελεί η γνώση της ελληνικής γλώσσας σε επίπεδο τουλάχιστον Α2. Οι εκπαιδευτικοί θα πρέπει να συμπληρώσουν στην αίτησή τους σύντομο βιογραφικό σημείωμα με έμφαση στις σπουδές και στα επιμορφωτικά σεμινάρια τα οποία έχουν παρακολουθήσει και αφορούν τη διδασκαλία της ελληνικής γλώσσας. Μετά το πέρας της επιμορφωτικής συνάντησης, θα πρέπει να φροντίσουν για τη διάχυση των γνώσεων που απέκτησαν από τη συμμετοχή τους σε αυτή, υποβάλλοντας σχετική ενημέρωση στην Οργανωτική Επιτροπή.

Υποβολή εκδήλωσης ενδιαφέροντος:

Οι ενδιαφερόμενοι ομογενείς εκπαιδευτικοί μπορούν να υποβάλλουν ηλεκτρονικά την εκδήλωση ενδιαφέροντος τους **μέχρι τις 15 Μαρτίου 2017** στον παρακάτω σύνδεσμο: [εδώ](https://docs.google.com/forms/d/e/1FAIpQLSdJTZ2ZA3_UaD51-R1SmwaTl6Tyf_HPlRXWsV1YukTsWA6wCg/viewform)

Οι ενδιαφερόμενοι θα ενημερωθούν για την αποδοχή της συμμετοχής τους μέχρι **τις 30 Μαρτίου 2017.**

**Το κόστος μετακίνησης, διαμονής και διατροφής για τους συμμετέχοντες θα καλυφθεί εξ’ ολοκλήρου από τους χορηγούς της συνάντησης.**

Περισσότερες πληροφορίες και διευκρινίσεις στον ιστότοπο:

[www.sge-mariupol.gr](http://www.sge-mariupol.gr)

Για τυχόν απορίες μπορείτε να επικοινωνείτε στην ηλεκτρονική διεύθυνση: [gr.gr.syn.ekp.mar@gmail.com](mailto:gr.gr.syn.ekp.mar@gmail.com)

και στο τηλέφωνο: +380935369450